《寄张帝臣时帝臣携家住华山》
清代·王又旦

他时货畚似春农，聊就青山策短筇。直豁云烟栖八口，平携鸡犬入三峰。

炎天树尚留残雪，静夜人还伴怪松。我去关东空怅望，城头出没碧芙蓉。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。